Tisztelt Egyesületi vezetők!

Tájékoztatom, hogy a 2022-2023. évi bajnokság tavaszi szezonja előtt Ligaértekezleteket az alábbiak szerint tartunk:

**2023.02.16. csütörtök 15.00-kor az Igazgatóság székhelyén (Győr, Kálvária u. 4-10.) a Megyei I. osztály,**

**2023.02.20. hétfőn 15.30-kor Abdán, az Önkormányzat tanácstermében (Abda, Szent István u. 3.) a Megyei II. osztály Keleti-, és Északi csoportja, A Megyei III. osztály Győri A-, és B csoportja, valamint az Északi csoportja,**

**2023.02.23. csütörtökön 16.30-kor Petőházán, a Kinizsi utcai Közösségi Házban a Megyei II. osztály Nyugati csoportja, a Megyei III. osztály Csornai-Soproni, valamint a Soproni B csoportja.**

A tavaszi szezon sorsolásai megtalálhatók az ügyviteli programban ([ifa.mlsz.hu](http://ifa.mlsz.hu)) és az adatbankban. ([adatbank.mlsz.hu/](http://adatbank.mlsz.hu/)).

Kérjük Önöket, hogy legyenek szívesek a saját csapataikra vonatkozó sorsolásokat tüzetesen ellenőrizni, és amennyiben bármilyen problémát észlelnek, **a Ligaértekezletükig jelezzék e-mailen, vagy az ügyviteli programban.**

**Öregfiúk és Női** bajnokságoknál nem tarunk külön Ligaértekezletet, **március 1-ig** várjuk a sorsolással kapcsolatos kéréseiket, észrevételeiket.

Az **utánpótlás bajnokságoknál** később adunk tájékoztatást az esetleges Ligaértekezletről, a sorsolással kapcsolatos kéréseiket, észrevételeiket szintén **március 1-ig** várjuk.

Együttműködésüket előre is köszönjük!

Egyes bajnokságokra vonatkozó speciális információk:

**Megyei I. osztály időrendje:** Tavaszi szezon: 2023.02.25-án kezdődik és 05.27-én zárul.

**Megyei II. osztály Keleti-, és Nyugati csoport időrendje:** A tavaszi szezon 2023.03.11-én kezdődik és 06.04-én zárul.

**Megyei II. osztály Északi csoport időrendje:** A tavaszi szezon 2023.03.04-én kezdődik és 06.11-én zárul.

**Megyei III. osztályú csapatok részére szóló tájékoztatás:**

Mivel a mérkőzések döntő többségére vasárnapi napon egy időben kerül sor, így a Játékvezető Bizottság tájékoztatása szerint a szűkös játékvezetői létszám miatt, továbbra is a csúsztatott időrend mellett tudják csak biztosítani a kellő számú játékvezetőt.

Ezért a Versenybizottság a Versenyszabályzatban foglaltak szerint **a tartalék mérkőzés nélkül rendezett felnőtt mérkőzések kezdési idejét továbbra is a többi felnőtt mérkőzés előtt 5 órával jelölte ki.**

(Pl: 17:00 M.III. felnőtt mérkőzés, 15:00 M.III. tartalék mérkőzés, 12:00 óra M.III. előmérkőzés nélküli felnőtt mérkőzés)

Kérjük, hogy belátásuk szerint fontolják meg az esetleges szombat délutáni mérkőzésrendezést. Természetesen az elmúlt évekhez hasonlóan a tartalék nélküli csapatok is vasárnap délután játszhatják kérésük esetén a falunapi, búcsúi meccset (legfeljebb 2 esetben).

A Versenybizottság az őszi szezonhoz hasonlóan **megpróbált a főszabálytól eltérni a sportszervezetek érdekében**, ezért a jelenlegi tervezetben azt láthatják, hogy a legtöbb esetben igyekeztünk úgy beosztani a mérkőzések kezdési időpontjait, hogy két, egymáshoz közeli település esetében meghagytuk pl: 17.00 órakor az egyik mérkőzést, a másikat 14.00 órára írtuk ki. Az érintett egyesületek közt igyekeztünk a sorsolás és a lokalitás adta lehetőségekhez képest a legkiegyenlítettebben elosztani a főidőben, a 3 órával korábban, és az 5 órával korábban rendezett mérkőzéseket. Bízunk benne, hogy a sportszervezetek méltányolják ezt, és a Játékvezető Bizottság illetékesei meg tudják még oldani a küldést így is a küldést.

**Megyei III. osztály Győri A csoport és Soproni B csoport időrendje:** A tavaszi szezon 2023.03.11-én kezdődik és 06.04-én zárul.Változás: a Győrladamér KSE a tavaszi szezonban Dunaszentpálon rendezi hazai mérkőzéseit!

**Megyei III. osztály Győri B csoport, és Csorna-Soproni csoport időrendje:** A tavaszi szezon 2023.03.04-én kezdődik és 06.11-én zárul.

**Megyei III. osztály Északi (Móvári) csoport időrendje:** A tavaszi szezon 2023.03.11-én kezdődik és 06.03-án zárul.

**Megyei Öregfiúk bajnokság időrendje:** A tavaszi szezon 2023.03.18-án kezdődik és 05.27-én zárul.

**Megyei Női Kispályás bajnokság időrendje** A tavaszi szezon 2023.04.15-én kezdődik és 05.27-én zárul.

**Megyei U16-os bajnokság Győri és Móvári csoport időrendje:** A tavaszi szezon 2023.03.25-én kezdődik és 05.20-án zárul.

**Megyei U16-os bajnokság Soproni csoport időrendje:** A tavaszi szezon 2023.03.18-án kezdődik és 05.27-én zárul.

**Megyei U14-es bajnokság mindhárom csoportjának időrendje:** A tavaszi szezon 2023.03.22-én kezdődik és 05.24-én zárul.

A Megyei U16-os és U14-es bajnokság három csoportjának első helyezettje június első hétvégéjén játssza a megyei döntőt.

**Megyei U13-as bajnokság** mérkőzései az őszi szisztéma szerint, csoportonként – később - egyeztetve kerülnek lebonyolításra, a résztvevőknek külön tájékoztatást küldünk.

A tavaszi szünet 2023. április 6-tól 11-ig fog tartani.

Tizenhat csapat érdekelt még a **Keglovich László Megyei Kupában**, amelynek várható játéknapjai **2023 tavasza** során -az őszi szezon során megadottak szerint - a következők lesznek: **március 22. 16.30 óra, április 5. 17.00 óra, április 19. 17.30 óra.** A döntő időpontja később kerül kijelölésre. A sorsolás időpontjáról később küldünk tájékoztatást az érintetteknek.

Azon egyesületek, akik magasabb osztályú csapatok mellett alacsonyabb osztályban is szerepeltetnek II. csapatot, fokozott figyelemmel tartsák be a vonatkozó előírásokat!

Együttműködésüket előre is köszönjük!

Sporttársi üdvözlettel:  
  
Kővári András  
VB elnök